VIENOŠANĀS Nr. 1
par Iepirkuma līguma Nr. 1-19-2025-121 izbeigšanu
un līgumsoda piemērošanu
Sabiedrība ar ierobežotu atbildību „Jēkabpils reģionālā slimnīca”, reģistrācijas Nr. 50003356621, juridiskā adrese A.Pormaļa iela 125, Jēkabpils, LV-5201, turpmāk - Pasūtītājs, tās valdes priekšsēdētāja Ervīna Keišs un valdes locekļa Kaspara Čanders personās, kuri darbojas uz Statūtu pamata, no vienas puses, un
Sabiedrība ar ierobežotu atbildību „A.MEDICAL”, reģistrācijas Nr. 40103599415, juridiskā adrese Varkaļu iela 13a, Rīga, LV-1067, turpmāk - Piegādātājs, tās valdes locekļa Igora Palkova personā, kurš darbojas uz Statūtu pamata, no otras puses,
abi kopā turpmāk - Līdzēji, katrs atsevišķi arī - Līdzējs,
pamatojoties uz 2025. gada 2. septembra Iepirkuma līgumu Nr. 1-19-2025-121 „Par elektriski regulējamu pacienta gultu ar matračiem un piederumu galdu ar ēdināšanas dēli piegādi. 2. daļai „Pacienta piederumu galds ar ēdināšanas dēli”” (turpmāk - Līgums), SIA „Jēkabpils reģionālā slimnīca” 2026. gada 19. maija pretenziju Nr. 1-9-2026-620 un SIA „A.Medical” atteikuma vēstuli Nr. 101/01-2026, noslēdz šādu vienošanos (turpmāk - Vienošanās):
1. LĪGUMA IZBEIGŠANA
1.1. Līdzēji vienojas izbeigt Iepirkuma līgumu Nr. 1-19-2025-121 par 113 (viens simts trīspadsmit) gab. pacienta piederumu galdu ar ēdināšanas dēli (modelis BSOB 124L, ražotājs Schröder Medikal Ticaret Anonim Sirketi) piegādi (turpmāk - Līgums) ar Vienošanās spēkā stāšanās dienu.
1.2. Līguma izbeigšanas pamatojums: Piegādātājs ar 26.05.2026. vēstuli Nr. 101/01-2026 ir paziņojis par atteikšanos no turpmākas Līguma izpildes, atsaucoties uz ražotāja nespēju nodrošināt Līguma prasībām atbilstošu preces kvalitāti. Piegādātās preces neatbilst Līguma noteikumiem un Tehniskajai specifikācijai, kas konstatēts 2026. gada 28. aprīļa Defektu aktā un 2026. gada 19. maija pretenzijā Nr. 1-9-2026-620.
1.3. Līgums tiek izbeigts, pamatojoties uz Līguma 3.4.6. punktu - preces lietošana rada draudus pacienta veselībai un drošībai, un preces kvalitātes prasības būtiski atšķiras no Tehniskajā specifikācijā noteiktajām.
2. PRECES ATGRIEŠANA UN SAVSTARPĒJIE NORĒĶINI
2.1. Tā kā Prece nav tikusi pieņemta ekspluatācijā un GALA pieņemšanas - nodošanas akts nav parakstīts, maksājums Piegādātājam par Preci nav veikts. Attiecīgi savstarpēji finansiālie norēķini starp Līdzējiem par Preces piegādi netiek veikti.
2.2. Piegādātājs apņemas 10 (desmit) kalendāro dienu laikā no šīs Vienošanās parakstīšanas ar saviem resursiem un uz sava rēķina izvest visas 113 (viens simts trīspadsmit) gab. piegādātās preces (pacienta piederumu galdus ar ēdināšanas dēli, modelis BSOB 124L) no Pasūtītāja telpām Andreja Pormaļa ielā 125, Jēkabpilī un Stadiona ielā 1, Jēkabpilī, saskaņojot izvešanas laiku ar Pasūtītāja kontaktpersonu.
2.3. Preces izvešanas fakts tiek fiksēts ar abpusēji parakstītu aktu. Ja Piegādātājs noteiktajā termiņā Preces neizved, Pasūtītājam ir tiesības tās nodot glabāšanā uz Piegādātāja rēķina vai rīkoties Latvijas Republikas normatīvajos aktos noteiktajā kārtībā.
3. LĪGUMSODS
3.1. [..]
4. CITI NOSACĪJUMI
4.1. Ar šīs Vienošanās parakstīšanas dienu Līguma darbība tiek izbeigta, izņemot tās normas, kas pēc sava rakstura turpina darboties pēc Līguma izbeigšanas (atbildība, strīdu risināšana, konfidencialitāte).
4.2. Visi jautājumi, kas nav atrunāti šajā Vienošanās, tiek regulēti saskaņā ar Latvijas Republikas normatīvajiem aktiem. Strīdus, kas rodas saistībā ar šo Vienošanos, Līdzēji risina pārrunu ceļā, bet vienošanās gadījumā neiespējamajos gadījumos - Latvijas Republikas tiesā.
4.3. Vienošanās ir sagatavota elektroniski latviešu valodā un parakstīta ar drošu elektronisko parakstu, kas satur laika zīmogu. Abpusēji parakstīta Vienošanās glabājas pie katras no Pusēm.

